Mannskoret Arme Riddere

Mannskoret Arme Riddere (MAR) er det offisielle mannskoret ved Universitetet i Bergen. Koret består til enhver tid av 24 studenter fordelt på fire stemmer (TTBB). Koret ble stiftet 21. februar 1996 av medlemmer fra Studentkulturhuset Det Akademiske Kvarter i Bergen og Studentorkesteret Larmonien. Mannskoret Arme Riddere er medlem av Norges Korforbund.

Formålsparagrafen lyder «At bedåre og begeistre med våre smektende mannsrøster og fortære vårt øl i festlig kameraderi».

Musikalsk beskrivelse 

MAR har en variert musikalsk profil. Koret har solid forankring i den tradisjonelle mannskorlitteraturen og har til enhver tid norske nasjonalromantiske verk på repertoaret, samt tradisjonelt akademisk mannskormateriale som f.eks viser av Carl Michael Bellman m.m. Koret synger også populærmusikk, gjerne i egne arrangement og med egenproduserte, ofte humoristiske, tekster.

Dirigenter:
Vår 1996 Guro Mo
Høst 1996 - vår 1998 Frøydis Øren
Høst 1998 - vår 2006 Jon Flydal Blichfeldt
Høst 2006 - vår 2011 Petter B. Høiaas
Høst 2011 - vår 2016 Ole Vallestad Emmerhoff
Høst 2016 - vår 2022 Ole-Andreas Førde
Høst 2022 - nå Carl Fredrik Nyberget

MAR har to offisielle uniformer, gallauniform og arbeidsuniform. Til galla er uniformen smoking med oransje ordensbånd, og som arbeidsuniform brukes MARs oransje t-skjorte. Denne blir brukt til mer uformelle opptredener. 
 
MAR deltar på studentkorarrangementer ved UKA i Trondheim, UKA i Ås og UKEN i Bergen. Koret har god kontakt med mange andre studentkor, men spesielt med søsterkoret Studinekoret Sirenene. MAR og Sirenene arrangerer årlig en felles julekonsert første helg i desember.

MAR livnærer seg av opptredener for oppdragsgivere. Koret avholder vært semester flere større og mindre konserter. Blant disse er jule- og vårkonserten på Det Akademiske Kvarter, og opptredenen på universitetstrappen på 17. mai.

Diskografi, film og litteratur

Album 

 2001 - Vi redder en jomfru ... hvis vi gidder det!
2005 - Svinger Sverdet...
2016 - Mannskoret Arme Riddere: 20 år (live)
2021 - Akkurat der vi skal være

Singler og EP-er 

2016 - Olav Trygvason (live)
2018 - Arme Riddere 2018
2019 - Nordnorsk Julesalme (live)
2019 - Deilig er Jorden (live)
2020 - Kdepak ty ptáčku hnízdo máš? (live)

Film 
 2016 - Mannskoret Arme Riddere 20 år - En jubileumsfilm

Litteratur 
 2006 - Mannskoret Arme Riddere - 10 år med festlig kameraderi 
2011 - Mannskoret Arme Riddere - 15 år med hevet lanse
2015 - Mannskoret Arme Riddere - Rett på tonen
2016 - Mannskoret Arme Riddere - Kunsten at bedåre
2021 - Mannskoret Arme Riddere - 25 år med MAR i monitor

Trivia 

 MAR deltok i NM for mannskor høsten 2003 og kom på 2. plass.
MAR har ved to anledninger laget musikk til NRKs fjernsynsserie «Fra loft og kjeller» (2004 og 2005).
I 2004 ble Vokalensembelet Skrik stiftet av tidligere medlemmer fra MAR og Sirenene.
 Koret deltok i TV2s Norske Talenter i 2014, hvor de kom til semifinalen.
I 2019 bidro MAR med musikk og roller i teaterforestillingen Faren av Hanne Ramsdal. Forestillingen var den mest besøkte under teaterfestivalen Cornerstones.
I forbindelse med Mannskoret Arme Ridderes 25-årsjubileum og Universitetet i Bergen sitt 75-årsjubileum i 2021, ble "Ridderbenkene" gitt i gave til Muséhagen.

Kjente medlemmer 
 Kjetil Høgseth Felde ordfører i Fjaler kommune
Jon Flydal Blichfeldt kordirigent og cellist
Aksel Inge Sinding psykolog, kunnskapsformidler og forfatter
Simen Bredesen Hørthe operatenor
Jørgen Magnus Haslum bass-baryton

Referanser

Eksterne lenker  
 Mannskoret Arme Ridderes Hjemmeside
Mannskoret Arme Ridderes Spotify
Mannskoret Arme Ridderes Youtube

Kor i Bergen
Studentforeninger ved Universitetet i Bergen
Etableringer i 1996